చైన్నై: అక్రమాస్తుల కేసులో శశికళను సుప్రీం కోర్టు దోషిగా తేల్చడంతో మరికాసేపట్లో ఆమె బెంగళూరులోని పరప్పన అగ్రహారం జైలుకు వెళ్లనుంది. ఈ నేపథ్యంలో జైలులో తనకు కావాల్సిన సదుపాయాలను ఆమె జైలర్కు విన్నవించింది. తనకు షుగర్ వ్యాధి ఉన్నందున ఇంటిభోజనం ఇప్పించాలని కోరింది. అంతేకాకుండా కొన్ని డిమాండ్లు పెట్టింది. తనకు జైలులో ఏసీ ఉన్న ప్రత్యేక గది, మంచం, టీవీ కావాలని, ఓ సహాయకురాలిని ఇవ్వాలని డిమాండ్ చేసింది. రోజూ మినరల్ వాటర్ ఇవ్వడంతో పాటు 24 గంటలూ వేడి నీళ్ల సదుపాయం కల్పించాలని శశికళ తన డిమాండ్లను తెలియజేసింది. ఇవేగాక వారానికి రెండు రోజులు మాంసాహార భోజనం, ధ్యానం చేసుకోవడానికి ప్రత్యేక సదుపాయం, 24 గంటల ప్రత్యేక వైద్య సదుపాయాలు కూడా కోరినట్లు సమాచారం. అయితే శశికళ ఏ హోదాలో ఇన్ని డిమాండ్లు చేసిందని జైలు అధికారులు ఆశ్చర్యపోతున్నారు. శశికళ మూడున్నర ఏళ్ల పాటు అదే జైల్లో జీవితం గడపనుంది.
chainnai: akramaastula kesulo sasikalanu supreem kortu doshigaa telchadamtho marikasepatlo aame bengaluruloni parappana agraharam jailuku vellanundi. ee nepathyamlo jailulo tanaku kaavaalsina sadupaayaalanu aame jailarku vinnavinchindi. tanaku shugar vyaadhi unnanduna intibhojanam ippinchaalani korindi. antekakunda konni demandlu pettindi. tanaku jailulo ac unna pratyeka gadi, mancham, tv kaavaalani, oo sahaayakuraalini ivvaalani demand chesindi. roojoo minaral water ivvadamtho paatu 24 gantaluu vedi neella sadupayam kalpinchaalani sasikala tana demandlanu teliyajesindi. ivegaaka vaaraaniki rendu rojulu mamsahara bhojanam, dhyanam chesukovadaniki pratyeka sadupayam, 24 gantala pratyeka vaidya sadupaayaalu kuudaa korinatlu samacharam. ayithe sasikala e hodalo inni demandlu chesindani jailu adhikaarulu aascharyapotunnaaru. sasikala moodunnara ella paatu adhe jaillo jeevitam gadapanundi.